ai4bharat/Pralekha huggingface dataset:
প্রধানমন্ত্রীরদপ্তর
মিশরের প্রধানমন্ত্রীর নেতৃত্বে মন্ত্রিসভার “ভারত শাখা” –র সদস্যদের সঙ্গে প্রধানমন্ত্রীর বৈঠক
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী রাষ্ট্রীয় সফরে মিশরের রাজধানী কায়রোতে পৌঁছানোর অব্যবহিত পরে সে দেশের মন্ত্রিসভার “ভারত শাখা”-র সদস্যদের সঙ্গে সাক্ষাৎ করেছেন। এবছর সাধারণতন্ত্র দিবসে মিশরের রাষ্ট্রপতি শ্রী আবদেল ফাতাহ এল-সিসি–র ভারতে রাষ্ট্রীয় সফরের পর ভারত শাখা গঠন করা হয়। মিশরের প্রধানমন্ত্রী শ্রী মুস্তাফা মদবৌলীর নেতৃত্বে ভারত শাখার অন্যান্য সদস্যরা হলেন, সেদেশের মন্ত্রী এবং উর্ধতন আধিকারিক।
প্রধানমন্ত্রী মদবৌলী এবং তাঁর মন্ত্রিসভার সদস্যরা ভারত শাখার বিভিন্ন কাজকর্মের বিষয়ে পরিকল্পনা করেছেন। তারা নতুন নতুন ক্ষেত্রে দু’দেশের মধ্যে সহযোগিতার প্রস্তাব দেন। এক্ষেত্রে ভারতের ইতিবাচক উদ্যোগের প্রশংসা করেন তারা। ভারত – মিশর দ্বিপাক্ষিক সম্পর্ক বিভিন্ন ক্ষেত্রে আরো শক্তিশালী হবে বলে ভারত শাখা আশা করে।
প্রধানমন্ত্রী ভারত শাখা গঠনের প্রশংসা করে বলেছেন, সম্পূর্ণ সরকারী উদ্যোগে দু’দেশের মধ্যে দ্বিপাক্ষিক সম্পর্ককে শক্তিশালী করার এই প্রয়াস উৎসাহ ব্যঞ্জক। পারস্পরিক স্বার্থ সংশ্লিষ্ট বিভিন্ন বিষয়ে মিশরের সঙ্গে ভারত একযোগে কাজ করতে প্রস্তুত বলেও তিনি জানান।
আলোচনায় ব্যবসা বাণিজ্য ও বিনিয়োগ, পুনর্নবীকরণযোগ্য জ্বালানী, পরিবেশবান্ধব হাইড্রোজেন, তথ্য প্রযুক্তি, ডিজিটাল লেনদেনের ব্যবস্থাপনা, ওষুধ শিল্প এবং দু’দেশের জনসাধারণের সম্পর্ককে কি করে আরো শক্তিশালী করে তোলা যায়, সেই বিষয়গুলি স্থান পেয়েছে।
প্রধানমন্ত্রী মদবৌলী ছাড়াও যে সাতজন মন্ত্রিসভার সদস্য উপস্থিত ছিলেন তারা হলেন:
বিদ্যুৎ ও পুনর্নবীকরণযোগ্য জ্বালানী মন্ত্রী ড. মোহামেদ শাকের এল মারকাবি
বিদেশমন্ত্রী শ্রী সামেহ শৌকরি
পরিকল্পনা ও আর্থিক উন্নয়ন মন্ত্রী ড. রানিয়া আল – মাসাত
অর্থমন্ত্রী ড. মোহামেদ মাইত
যোগাযোগ ও তথ্য প্রযুক্তি মন্ত্রী ড. আমর তালাপ
শিল্প ও বাণিজ্য মন্ত্রী ইঞ্জিনিয়ার আহমেদ সমীর
CG/CB/SFS
(
প্রধানমন্ত্রীরদপ্তর
এনভিডিয়া-র সিইও জেনসেন হুয়াং-এর সঙ্গে সাক্ষাৎ প্রধানমন্ত্রীর
নতুন দিল্লি, ৪ সেপ্টেম্বর ২০২৩
এনভিডিয়া-র সিইও জেনসেন হুয়াং-এর সঙ্গে সাক্ষাৎ করেছেন প্রধানমন্ত্রী শ্রী নরেন্দ্র মোদীর।
প্রধানমন্ত্রী এক্স হ্যান্ডেলে বলেছেন;
“@nvidia-র সিইও মিস্টার জেনসেন হুয়াং-এর সঙ্গে অসাধারণ বৈঠক হয়েছে। কৃত্রিম মেধার বিশ্বে ভারতের প্রভূত সম্ভাবনার ক্ষেত্র নিয়ে আমরা বিস্তারিত আলোচনা করেছি। এই ক্ষেত্রে ভারতের উদ্যোগের প্রশংসা করেছেন মিস্টার জেনসেন হুয়াং। ভারতের তরুণ মেধাশক্তি নিয়েও তিনি অনুরূপ উচ্চাশা পোষণ করেছেন।”
AC/AB/AS
(
আদিবাসীবিষয়কমন্ত্রক
ভেষজ ও অ্যারোমেটিক লতাগুল্মের বনজ উৎপাদন বাড়াতে ট্রাইফেড এবং এনএমপিবি-এর মধ্যে সমঝোতা
নয়াদিল্লি, ০৯ আগস্ট,২০১৮
উপজাতি মানুষের জীবনযাত্রার মানোন্নয়নে ভেষজ ও অ্যারোমেটিক লতাগুল্ম প্রভৃতির বনজ উৎপাদন বাড়াতে ভারতের উপজাতি সমবায় বিপণন উন্নয়ন ফেডারেশন  এবং জাতীয় ভেষজ উদ্ভিদ পর্ষদের  মধ্যে বৃহস্পতিবার  এক সমঝোতাপত্র স্বাক্ষরিত হয়েছে।
এই উপলক্ষে কেন্দ্রীয় উপজাতি বিষয়ক মন্ত্রী শ্রী জুয়েল ওঁরাও বলেন, যদিও উপজাতি মানুষজন ভেষজ গাছপালার চাষ করে আসছে, তথাপি এর মূল্য সম্পর্কে তাদের কোনও ধারণা নেই। এই মউ স্বাক্ষরের ফলে উপজাতি মানুষজন ভেষজ এবং উৎপাদনের বিপুল সম্ভাবনা সম্পর্কে যেমন অবহিত হবেন, তেমনই তাঁরা উৎপাদিত দ্রব্যের উপযুক্ত পারিশ্রমিকও পাবেন। তিনি জানান, সরকার এখন ‘বন ধন’ যোজনার ওপর বিশেষ অগ্রাধিকার দিচ্ছে। উপজাতি মানুষের উৎপাদিত দ্রব্যসামগ্রী যাতে বাজারে প্রাধান্য পায় তার জন্য সরকার একাধিক পদক্ষেপ করেছে। এই পদক্ষেপগুলির ফলে উপজাতি পণ্য উৎপাদন ক্ষেত্রে বিপুল বিনিয়োগ আসবে বলে আশা প্রকাশ করে শ্রী ওঁরাও বলেন, এরফলে উৎপাদিত পণ্য সামগ্রী আন্তর্জাতিক বাজারেও পৌঁছে যাবে।
আয়ুষ প্রতিমন্ত্রী শ্রী শ্রীপাদ ইয়েসো নায়েক বলেন, এই সমঝোতা উপজাতি মানুষের কর্মসংস্থান ও দক্ষতা বৃদ্ধিতে সহায়ক হবে। সেইসঙ্গে, উপজাতি মানুষজন ব্যাপক লাভবান হবেন। অনুষ্ঠানে উপজাতি বিষয়ক প্রতিমন্ত্রী শ্রী সুদর্শন ভগত, আয়ুষ মন্ত্রকের সচিব শ্রী বৈদ্য রাজেশ কোটেচা, উপজাতি বিষয়ক মন্ত্রকের সচিব শ্রী দীপক খান্ডেকর প্রমুখ উপস্থিত ছিলেন।
SSS/BD/SB…
(Visitor Counter : 103
বিজ্ঞানওপ্রযুক্তিমন্ত্রক
পুনে ভিত্তিক শিল্পদ্যোগ সংস্থা বাজারে বিষক্রিয়াহীন, নমনীয় ও দীর্ঘস্থায়ী হ্যান্ড স্যানিটাইজার আনতে প্রস্তুত
নতুন দিল্লি, ১৭ জুন, ২০২১
এক ধরনের পরিবেশ বান্ধব হ্যান্ড স্যানিটাইজার যা অত্যন্ত নমনীয় এবং বিষক্রিয়াহীন, তা খুব শীঘ্রই বাজারে আসতে চলেছে। অ্যালকোহল বিহীন, জেলি প্রকৃতির এবং দাহ্যশীল নয় এরকম একটি হ্যান্ড স্যানিটাইজার সিলভার ন্যানোপার্টিকেলের থেকে প্রস্তুত করেছে পুনের একটি শিল্পোদ্যোগ সংস্থা।
এই করোনা অতিমারি সময় বারেবারে হ্যান্ড স্যানিটাইজার ব্যবহার করার ফলে হাত শুষ্ক হয়ে যাওয়ার মতো ঘটনা ঘটে। শুষ্কতার যাতে সৃষ্টি না হয় সেজন্যই বিশেষভাবে এই স্যানিটাইজার প্রস্তুত করা হয়েছে। যেকোনো পরিবেশে এই স্যানিটাইজার রেখে দেওয়া যায়।
ভাইরাস নিধনে এই ধরনের হ্যান্ড স্যানিটাইজার কাজ করবে বলে জানা গেছে। ইতিমধ্যেই এই দ্রব্যটি সেন্ট্রাল ড্রাগ স্ট্যান্ডার্ড কন্ট্রোল অর্গানাইজেশনের ক্লিনিক্যাল ট্রায়াল অতিক্রম করেছে।
এই ওয়েইনোভেট বায়ো সলিউশনস সংস্থাটিকে ভারত সরকারের বিজ্ঞান ও প্রযুক্তি বিভাগের অধীন জাতীয় বিজ্ঞান ও প্রযুক্তি শিল্পোদ্যোগ উন্নয়ন পর্ষদ নতুন ধরনের এই স্যানিটাইজারটির অনুমোদন দিয়েছে। পুনের ওই শিল্পোদ্যোগ সংস্থাটি সিলভার সলিউশন ভিত্তিক এই হ্যান্ড স্যানিটাইজারটি প্রস্তুত করেছে।
CG/ SB
(Visitor Counter : 174
দক্ষতাউন্নয়নওশিল্পোদ্যোগমন্ত্রক
নতুন প্রজন্মের বা নতুন ধারার দক্ষতার প্রশিক্ষণের জন্য আরও সুযোগ সৃষ্টি করতে, কেন্দ্রীয় দক্ষতা উন্নয়ন ও শিল্পোদ্যোগ মন্ত্রক রাজ্যগুলিকে চিঠি দিয়েছে
এই লক্ষ্যে ৬ মাস থেকে ২ বছরের মেয়াদের ১৩টি নতুন পাঠক্রম ঘোষনা করা হয়েছে
নতুন দিল্লী, ৬ই নভেম্বর, ২০২০
নতুন প্রজন্মের যুব সমাজের দক্ষতা বৃদ্ধির লক্ষ্যে, কেন্দ্রীয় দক্ষতা উন্নয়ন ও শিল্পোদ্যোগ মন্ত্রক, সব রাজ্যগুলির প্রতি, তাদের প্রশিক্ষণ কেন্দ্রগুলিতে আরও নতুন প্রজন্মের বা নতুন ধারার পাঠক্রম চালু করার আর্জি জানিয়েছে। 'আত্মনির্ভর ভারত' কর্মসূচীর সফল রূপায়ণে, পরিবর্তিত ডিজিটাল প্রযুক্তির চাহিদার প্রতি নজর দেওয়ার পাশাপাশি আঞ্চলিক স্তরে রাজ্য এবং জাতীয় ও আন্তর্জাতিক বাজারে ভারতীয় দক্ষ শ্রমিকের চাহিদা মেটাতে দক্ষতা বাড়ানোর প্রযোজনীয়তা রয়েছে।
গোটা দেশের, বৃত্তিমূলক প্রশিক্ষণের উন্নয়ন এবং সমন্বয় সাধনকারী,দক্ষতা উন্নয়ন ও শিল্পদ্যোগ মন্ত্রকের অধীনস্থ শীর্ষ সংস্থা, প্রশিক্ষণ মহাপরিচালক, এই বিষয়ে সব রকম সম্ভাব্য প্রযুক্তিগত সহযোগিতা করবে। রাজ্যগুলিকে নব প্রজন্মের পাঠক্রম তৈরি করার পাশাপাশি, এই সংস্থা প্রশিক্ষকদের প্রশিক্ষণ দেওয়ার বিষয়ে সব রকম সহযোগিতা করবে। এই লক্ষ্যে ডিজিটি, ইতিমধ্যেই ১৩টি জাতীয় দক্ষতা উন্নয়ন যোগ্যতা কাঠামো চালু করেছে। এর মধ্যে রয়েছে, ডেটা বিশ্লেষক ও গবেষক, টেকনিকাল মেকাট্রনিক্স, স্মার্ট এগ্রিকালচার,ক্লাউড কম্পিউটিং, প্রসেস অটোমেশান বিশেষজ্ঞ, ইউসার এক্সপিরিয়েন্স এবং অ্যাপ্লিকেশন ডেভালাপার্স, জিও ইনফর্মেটিক অ্যাসিস্টেন্ট, এআই এন্ড মেশিন লার্নিং স্পেশালিষ্ট, বিগ ডেটা স্পেশালিষ্ট, ইনফরমেশন সিকিউরিটি এনালিষ্ট, রবটিক্স ইঞ্জিনিয়ার এন্ড ই কমার্স এন্ড মিডিয়া স্পেশালিষ্ট প্রমুখ। এই দক্ষতা উন্নয়ন প্রশিক্ষণ পাঠক্রমগুলি ৬ মাস থেকে ২ বছরের হবে।
উৎপাদন এবং পরিষেবা প্রযুক্তি দ্রুত বদল ঘটছে। একই সঙ্গে যান্ত্রিক ও হস্তচালিত কাজ ক্রমাগত ডিজিটাল ও কৃত্রিম বুদ্ধিমত্তা নির্ভর হয়ে চলেছে। এই প্রযুক্তির সঙ্গে ভারসাম্য বজায় রাখতে আইটিআই গুলি, শ্রমিকদের দক্ষ করে তোলার চেষ্টা করছে। শিল্প বিশেষজ্ঞদের পরামর্শ এবং সক্রিয় সহযোগিতায় এই পাঠক্রমকে আরও উন্নত করা হয়েছে। গত ১২ই জুন, ডিজিটির পক্ষ থেকে, প্রযুক্তি দক্ষতা শিক্ষা দপ্তরের অতিরিক্ত প্রধান সচিবকে চিঠি দিয়ে,দেশের সমস্ত আই টি আই গুলিতে, নতুন প্রযুক্তির পাঠক্রম চালু করার অনুরোধ জানান হয়।
দক্ষতা উন্নয়ন ও শিল্পদ্যোগমন্ত্রী ড: মহেন্দ্রনাথ পাণ্ডে, এই উদ্যোগ বিষয়ে বলেন,প্রযুক্তির এই নতুন ধারা, কর্মসংস্থানের ধারাতেও বদল এনেছে। সেই দিকেই নজর দিয়ে,এই পরিবর্তিত পরিস্থিতিতে, শিল্পক্ষেত্রে ভবিষ্যতের চাহিদার দিকে লক্ষ্য রেখে দক্ষতা বৃদ্ধি অত্যন্ত প্রয়োজন। চলতি প্রশিক্ষণ কাঠামো বদল করে, মূলত যে বিষয়ে জোর দিতে হবে, সেগুলি হলো ডেটা এনালিটিক্স, ইন্টারনেট অফ থিংস, আর্টিফিসিয়াল ইন্টালিজেন্স, ক্লাউড কম্পিউটিং, ব্লকচেন প্রমুখ।
শিল্পের চাহিদা এবং সাম্প্রতিক প্রযুক্তির প্রশিক্ষণের জন্যে ডি জি টি, আইবিএম ইন্ডিয়া প্রাইভেট লিমিটেড, এসএপি ইন্ডিয়া, মাইক্রোসফট কর্পোরেশন লিমিটেড,ন্যাসকম,কয়েস্ট এলায়েন্স,অক্সেনচর এবং সিস্কোর মতন একাধিক প্রযুক্তি সংস্থার সঙ্গে সমঝোতা পত্র স্বাক্ষর করেছে। এই সমঝোতাপত্রের মাধ্যমে গোটা দেশজুড়ে প্রযুক্তি প্রশিক্ষণ দেওয়া সম্ভব হবে।
(CG/PPM
প্রধানমন্ত্রীরদপ্তর
শ্রী রামানুজাচার্যের জন্মজয়ন্তীতে প্রধানমন্ত্রীর শ্রদ্ধা নিবেদন
নয়াদিল্লি, ২৫ এপ্রিল, ২০২৩
প্রধানমন্ত্রী শ্রী নরেন্দ্র মোদী শ্রী রামানুজাচার্যের জন্মজয়ন্তীতে শ্রদ্ধা নিবেদন করেছেন।
প্রধানমন্ত্রী ট্যুইট করে বলেছেন :
“রামানুজাচার্যের জন্মজয়ন্তীতে প্রণতি জানাই। তাঁর উৎকর্ষ চিন্তাধারা সহস্র মানুষকে শক্তি ও জ্ঞান যোগাবে। তিনি সবসময়ই আমাদের সংস্কৃতির শিকড় নিয়ে গর্ববোধ করতেন এবং আধুনিক ও সুসমন্বিত এক সমাজ গঠনের লক্ষ্যে কাজ করেছেন।”
(PG/AB/DM/
শ্রমওকর্মসংস্থানমন্ত্রক
কেন্দ্রীয় শ্রমমন্ত্রী শ্রী সন্তোষ গাঙ্গোয়ার কোভিড ১৯ মোকাবিলায় প্রধানমন্ত্রী ত্রাণ তহবিলে এক মাসের বেতন দান করবেন
নতুন দিল্লি, ২৭ মার্চ ২০২০
কেন্দ্রীয় শ্রম ও কর্মসংস্থান প্রতিমন্ত্রী  শ্রী সন্তোষ গাঙ্গোয়ার কোভিড -১৯ মোকাবিলায় প্রধানমন্ত্রীর ত্রাণ তহবিলে এক মাসের বেতন দান করার সিদ্ধান্ত নিয়েছেন। শ্রী গাঙ্গোয়ার বলেছেন, “আমরা বিশ্বব্যাপী কোভিড -১৯ মহামারীর মোকাবিলায় অন্যভাবে লড়াইয়ের চেষ্টা চালাচ্ছি। আমি এই মহামারী মোকাবিলার জন্য প্রধানমন্ত্রীর ত্রাণ তহবিলে আমার এক মাসের বেতন দান করার সিদ্ধান্ত নিয়েছি।”
শ্রী গাঙ্গোয়ার আরও বলেছেন প্রধানমন্ত্রী নরেন্দ্র মোদীর নেতৃত্বে সরকার সাধারণ মানুষ, বিশেষত দরিদ্র ও শ্রমিকদের জন্য যথাযথ ও সময়োপযোগী ত্রাণ বন্টনে দ্রুত পদক্ষেপ নিয়েছে।
(CG/TG
শিল্পওবাণিজ্যমন্ত্রক
অর্থনৈতিক সহযোগিতার লক্ষ্যে ভারত-ইতালি যৌথ কমিশনের ২১তম বৈঠক
নয়াদিল্লি, ১০ জুলাই, ২০২১
অর্থনৈতিক সহযোগিতার লক্ষ্যে ভারত-ইতালি যৌথ কমিশনের ২১তম বৈঠক শুক্রবার ভার্চ্যুয়াল পদ্ধতিতে অনুষ্ঠিত হয়েছে। এই বৈঠকে যৌথভাবে সভাপতিত্ব করেন ভারতের বাণিজ্য ও শিল্প মন্ত্রী শ্রী পীযূষ গোয়েল এবং ইতালির বিদেশ তথা আন্তর্জাতিক সহযোগিতা বিষয়ক মন্ত্রী নুইজি দি মাইও।
বৈঠকে উভয় পক্ষই খাদ্য প্রক্রিয়াকরণ, বস্ত্র, চর্মশিল্প, রেল, স্টার্ট আপ তথা ক্ষুদ্র ও মাঝারি ক্ষেত্রে অর্থনৈতিক সহযোগিতা বিনিয়োগ ও দ্বিপাক্ষিক বাণিজ্যের বিভিন্ন দিক নিয়ে বিস্তারিত আলোচনা করে। এছাড়াও, বৈঠকে দ্বিপাক্ষিক বাজারের সুবিধা ও শুল্ক মুক্ত সমস্যাগুলি নিয়ে আলোচনা হয়েছে। বাণিজ্য ও বিনিয়োগের আরও প্রসারে দু’পক্ষের মধ্যে এই আলোচনা অত্যন্ত তাৎপর্যপূর্ণ বলে মনে করা হচ্ছে। উল্লেখ করা যেতে পারে, পর্তুগালের পোর্তোতে ভারত-ইউরোপীয় ইউনিয়ন নেতৃবৃন্দের শীর্ষ বৈঠকে গৃহীত সিদ্ধান্তগুলি নিয়েও পর্যালোচনা করা হয়েছে।
ভারত-ইতালি যৌথ কমিশনের বৈঠকে কো-উইন ভ্যাকসিন সার্টিফিকেটের পারস্পরিক স্বীকৃতিদানের বিষয়টিও উত্থাপন করা হয়। এর পাশাপাশি, ভ্রমণ নিষেধাজ্ঞাগুলি তুলে নেওয়া, দীর্ঘমেয়াদী ভিত্তিতে বাণিজ্য ভিসা এবং ইতালিতে কর্মরত ভারতীয়দের সামাজিক সুরক্ষার সুবিধাগুলি নিয়েও আলোচনা হয়েছে।
ভারত-ইতালি যৌথ কমিশনের বৈঠকের পর সরকার ও বাণিজ্যিক সংস্থাগুলিকে নিয়ে আরও এক প্রস্থ আলোচনা হয়। এই আলোচনায় শক্তি ক্ষেত্রে সহযোগিতার ওপর অগ্রাধিকার দেওয়া হয়। তিনটি ভারতীয় সংস্থা এবং তিনটি ইতালীয় সংস্থা গ্রিন ইকোনমি, ক্লিন টেকনোলজি এবং গ্রিড-ভিত্তিক মাল্টি-এনার্জি ব্যবস্থায় পুনর্নবীকরণযোগ্য শক্তির ব্যবহার বাড়ানো নিয়ে আলোচনা হয়। এই আলোচনায় যোগ দেওয়া দু’দেশের মন্ত্রীরা শক্তি ক্ষেত্রে রূপান্তর, প্রযুক্তির প্রয়োগ এবং জলবায়ু পরিবর্তন মোকাবিলায় অংশীদারিত্ব গড়ে তুলতে দু’দেশের প্রধানমন্ত্রীর কর্মপরিকল্পনাগুলির বাস্তবায়ন নিয়ে কথা হয়েছে। উভয় দেশই বহুপাক্ষিক মঞ্চে ভারত ও ইতালি যে অগ্রণী ভূমিকা পালন করেছে, সেকথাও উত্থাপন করা হয়। পরিবেশ-বান্ধব শক্তির ক্ষেত্রে উচ্চাকাঙ্খী লক্ষ্য পূরণে সহযোগিতার ক্ষেত্রে সম্ভাবনার বিভিন্ন দিক খুঁজে বের করতে সরকারি-বেসরকারি সংস্থাগুলিকে আহ্বান জানানো হয়েছে।
CG/BD/SB
(Visitor Counter : 144
কেন্দ্রীয়মন্ত্রিসভা
সেমিকন্ডাক্টর্স ও ডিসপ্লে তৈরির উপযোগী পরিবেশ গড়ে তুলতে সংশ্লিষ্ট কর্মসূচিটির সংশোধন প্রস্তাবে সম্মতি কেন্দ্রীয় মন্ত্রিসভার
নয়াদিল্লি, ২১ সেপ্টেম্বর, ২০২২
ভারতে সেমিকন্ডাক্টর ও ডিসপ্লে তৈরির উপযোগী পরিবেশ গড়ে তোলার স্বার্থে সংশ্লিষ্ট কর্মসূচিটির কয়েকটি সংশোধন প্রস্তাবে সম্মতি জানিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ স্থির হয়েছে যে, ভারতে সেমিকন্ডাক্টর ফ্যাবস্ স্থাপন সম্পর্কিত কর্মসূচির আওতায় সমস্ত ধরনের প্রযুক্তির প্রয়োগ সম্পর্কিত প্রকল্প ব্যয়ে আর্থিক সহায়তা সমানুপাতের ভিত্তিতে ৫০ শতাংশ করা হবে। এছাড়াও, ডিসপ্লে স্থাপন সম্পর্কিত প্রকল্প ব্যয়ের ক্ষেত্রেও সমানুপাতের ভিত্তিতে ৫০ শতাংশ আর্থিক সহায়তার প্রস্তাবে সবুজ সংকেত দিয়েছে মন্ত্রিসভা। কম্পাউন্ড সেমিকন্ডাক্টর/সিলিকন ফটোনিক্স/সেন্সর্স ফ্যাবস্ এবং সেমিকন্ডাক্টর এটিএমপি/ওএসএটি সম্পর্কিত সুযোগ-সুবিধার প্রসারে সমানুপাতের ভিত্তিতে মূলধনী ব্যয়ের ক্ষেত্রে আর্থিক সহায়তার পরিমাণ দাঁড়াবে ৫০ শতাংশ।
বিশ্বের সেমিকন্ডাক্টর উৎপাদক সংস্থাগুলির অনেকগুলিই ভারতে ফ্যাবস্ স্থাপন করার ব্যাপারে আগ্রহ দেখিয়েছে। সংশোধিত প্রকল্পটিতে সেমিকন্ডাক্টর এবং ডিসপ্লে তৈরির কাজে বিনিয়োগের পরিমাণ দ্রুত বৃদ্ধি পাবে বলে আশা করা হচ্ছে। সংশ্লিষ্ট ক্ষেত্রে সম্ভাবনাময় বিনিয়োগ কর্তাদের সঙ্গে আলোচনার ভিত্তিতে আশা করা যায় যে, ভারতে প্রথম সেমিকন্ডাক্টর তৈরির সুযোগ-সুবিধা অনতিবিলম্বেই চালু হয়ে যাবে।
ভারতীয় সেমিকন্ডাক্টর মিশনকে পরামর্শদানের জন্য শিল্প ও শিক্ষা ক্ষেত্রের বিশেষজ্ঞদের নিয়ে একটি কমিটিও এই উদ্দেশ্যে গঠন করা হয়। কমিটি সর্বসম্মতভাবে ভারতে #সিলিকন সেমিকন্ডাক্টর ফ্যাবস্/সিলিকন ফটোনিক্স/সেন্সর্স/ডিসক্রিট সেমিকন্ডাক্টর ফ্যাবস্/ওটিএমপি /ওএসএটি সম্পর্কিত প্রকল্পগুলিতে সকল ধরনের প্রযুক্তি সহায়তাকে যুক্ত করার সুপারিশ করেছে এবং কেন্দ্রীয় সরকারের পক্ষ থেকে তা মেনে নেওয়াও হয়েছে।
PG/SKD/SB
(
প্রধানমন্ত্রীরদপ্তর
মানুষের জীবনযাত্রার মানোন্নয়নের জন্য প্রতিটি সিদ্ধান্ত ও পদক্ষেপ নেওয়া হয়েছে: প্রধানমন্ত্রী
নয়াদিল্লি, ৩০ মে, ২০২৩
প্রধানমন্ত্রী শ্রী নরেন্দ্র মোদী দেশ সেবার কাজে তাঁর সরকারের নবম বর্ষ পূর্তিতে সকলের প্রতি কৃতজ্ঞতা প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “নয় বছর ধরে আমরা দেশ সেবার কাজে নিয়োজিত। এই কাজের সুযোগ পাওয়ার জন্য আমি অত্যন্ত কৃতজ্ঞ। মানুষের জীবনযাত্রার মানোন্নয়নের জন্য প্রতিটি সিদ্ধান্ত ও পদক্ষেপ নেওয়া হয়েছে। উন্নত ভারত গড়ার লক্ষ্যে আমাদের আরও কঠোর পরিশ্রম করতে হবে। #9YearsOfSeva”
CG/CB/SB
(
নীতিআয়োগ
জিনিসপত্রের পুনর্ব্যবহার নিয়ে নীতি আয়োগের আন্তর্জাতিক সম্মেলন উদ্বোধন করলেন নীতিন গড়করি
নয়াদিল্লি, ০৬ আগস্ট, ২০১৮
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নীতিন গড়করি আজ নতুন দিল্লিতে নীতি আয়োগের ‘বস্তু ও জিনিসপত্রের পুনর্ব্যবহারের মাধ্যমে ধারাবাহিক বিকাশ : নীতি উপদেশ’ শীর্ষক এক আন্তর্জাতিক সম্মেলন উদ্বোধন করেন। অনুষ্ঠানে নীতি আয়োগের উপাধ্যক্ষ শ্রী রাজীব কুমার এবং মুখ্য কার্যনির্বাহী আধিকারিক শ্রী অমিতাভ কান্ত উপস্থিত ছিলেন। ভারতে বস্তু সামগ্রীর পুনর্ব্যবহারের প্রসারে উপযুক্ত নীতি-পরামর্শ স্থির করার লক্ষ্যে সংশ্লিষ্ট ক্ষেত্রের বিশেষজ্ঞদের নিয়ে এই সম্মেলন আয়োজন করা হয়েছে। উদ্দেশ্য হ’ল, দেশে আরও বেশি কর্মসংস্থান, রপ্তানি নির্ভরতা কমানো, পরিবেশের সুরক্ষা এবং বৃত্তাকার অর্থনীতির ধারণা গ্রহণ করার লক্ষ্যে পদক্ষেপ নেওয়া।
উদ্বোধনী ভাষণে শ্রী গড়করি বলেন, জিনিসপত্রের পুনর্ব্যবহার আন্দোলনকে সফল করে তোলার ক্ষেত্রে নাগরিকদের অংশগ্রহণ অত্যন্ত জরুরি। তিনি আরও বলেন, পুনর্ব্যবহারের মাধ্যমে বিকাশ ত্বরান্বিত, সম্পদ সৃষ্টি ও কর্মসংস্থান তৈরি হয়। শ্রী রাজীব কুমার তাঁর ভাষণে পরিবেশ, অর্থনীতি ও সামাজিক ক্ষেত্রের স্বার্থে পুনর্ব্যবহারের উপকারিতার কথা উল্লেখ করে বলেন, এরফলে রাজ্যগুলির ধারাবাহিক উন্নয়নে পরিবেশের ওপর প্রভাব হ্রাস পায় এবং সমস্ত নাগরিকের কল্যাণ নিশ্চিত হয়। ভারতের বিকাশ হারকে দুই অঙ্কে নিয়ে যেতে উচ্চাকাঙ্খী প্রয়াসের দিকগুলি শ্রী অমিতাভ কান্ত তাঁর ভাষণে উল্লেখ করেন। তিনি বলেন, পুনর্ব্যবহারের গুরুত্বের ওপর সরকার জোর দিচ্ছে এবং ভারতীয় অর্থনীতির প্রধান প্রধান ক্ষেত্রগুলি এর মাধ্যমে লাভবান হতে পারে।
দু’দিনের এই সম্মেলনে জিনিসপত্রের পুনর্ব্যবহার নিয়ে পাঁচটি সভার আয়োজন করা হয়েছে।
SSS/BD/SB……
(Visitor Counter : 36
তথ্যওসম্প্রচারমন্ত্রক
শ্রী অনুরাগ ঠাকুর কেন্দ্রীয় তথ্য ও সম্প্রচার মন্ত্রী হিসেবে দায়িত্বভার গ্রহণ করেছেন
নয়াদিল্লী, ৮ জুলাই, ২০২১
শ্রী অনুরাগ ঠাকুর আজ কেন্দ্রীয় তথ্য ও সম্প্রচার মন্ত্রী হিসেবে দায়িত্বভার গ্রহণ করেছেন। এই উপলক্ষে সাংবাদিকদের সঙ্গে আলাপচারিতায় তিনি বলেন, প্রধানমন্ত্রী শ্রী নরেন্দ্র মোদী গত ৭ বছর ধরে দেশকে এগিয়ে নিয়ে যাওয়ার জন্য নিরলস প্রয়াস চালিয়ে যাচ্ছেন। তাই তথ্য ও সম্প্রচার মন্ত্রী হিসেবে এই লক্ষ্যকে এগিয়ে নিয়ে যাওয়ার জন্য তিনি যথাযথ দায়িত্ব পালন করবেন বলেও জানান। শ্রী ঠাকুর বলেন, প্রধানমন্ত্রী তাঁর ওপর যে দায়িত্বভার অর্পণ করেছেন তা পালনের জন্য সর্বাত্মক চেষ্টা চালাবেন। এই কাজে এগিয়ে যাওয়ার জন্য তিনি গণ-মাধ্যমের সহযোগিতা একান্তভাবে কামনা করেছেন।
তথ্য ও সম্প্রচার মন্ত্রকের সচিব শ্রী অমিত খারে এদিন কেন্দ্রীয় মন্ত্রীকে স্বাগত জানান। বিভিন্ন গণমাধ্যম এবং প্রসার ভারতীর বরিষ্ঠ আধিকারিকদের সঙ্গে আলাপচারিতায় শ্রী ঠাকুর জানিয়েছেন সমস্ত গণমাধ্যমকে সঙ্গে নিয়ে একটি দল হিসেবে কাজ চালিয়ে যাওয়ার প্রয়াস চালানো হবে।
CG/SS /NS
(Visitor Counter : 141
অসামরিকবিমানপরিবহণমন্ত্রক
উড়ান-আরসিএস-এর আওতায় গুয়াহাটি থেকে ডিমাপুর হয়ে ইমফল পর্যন্ত বিমান চলাচলের সূচনা
নয়াদিল্লি, ০৯ ডিসেম্বর, ২০১৯
এয়ার ইন্ডিয়ার অধিনস্ত অ্যালায়েন্স এয়ার শনিবার অসমের রাজধানী গুয়াহাটি থেকে নাগাল্যান্ডের বৃহত্তম শহর ডিমাপুর, মণিপুরের রাজধানী ইমফল পর্যন্ত বিমান চলাচলের সূচনা করলো। এরফলে কেন্দ্রের আঞ্চলিক যোগাযোগ প্রকল্প- উড়ে দেশ কা আম নাগরিক  প্রকল্পের আওতায় ২৩৬টি বিমানপথ ব্যবহারের কাজ শুরু হল। উদ্বোধনী অনুষ্ঠানে মণিপুরের মুখ্যমন্ত্রী শ্রী এন বীরেন সিং, রাজ্যের মন্ত্রী শ্রী লোসি ডিখো, মণিপুরের পর্যটন নিগমের চেয়ারম্যান ডঃ সপম রঞ্জন সিং-সহ এয়ার ইন্ডিয়া ও অ্যালায়েন্স এয়ারের উচ্চপদস্হ কর্মকর্তারা উপস্হিত ছিলেন।
অ্যালায়েন্স এয়ার সপ্তাহে তিনদিন বুধ, শুক্র ও রবিবার এই পথে বিমান চালাবে। বর্তমানে এই বিমান সংস্হা ৫৭টি গন্তব্যে বিমান চালাচ্ছিল। ডিমাপুর ও ইমফল যুক্ত হওয়ার পর এই সংখ্যা বেড়ে দাঁড়ালো ৫৯-এ। ৭০ আসন বিশিষ্ট একটি বিমান যাত্রী পরিবহনের কাজে ব্যবহৃত হবে।
উড়ান ৯ আই ৭৪১ গুয়াহাটি থেকে সকাল ৮টায় যাত্রা শুরু করবে। ডিমাপুরে পৌঁছাবে ৮.৫৫ মিনিটে। ডিমাপুর থেকে ইমফলের উদ্দেশ্যে ৯.২০-তে ফের যাত্রা শুরু করবে। বিমানটির ইমফলে পৌঁছানোর সময় ১০.১০। উড়ান ৯ আই ৭৪২ ইমফল থেকে ১০.৩৫-এ যাত্রা শুরু করবে। এই বিমান ডিমাপুরে সকাল ১১.২৫এ পৌঁছে ১১.৫০ মিনিটে গুয়াহাটির উদ্দেশ্যে রওনা হবে। বেলা ১২.৪৫-এ বিমানটি গুয়াহাটিতে পৌঁছাবে।
SSS/CB/NS
(Visitor Counter : 49
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২১শে জুন, ২০২১
ভারতে চিকিৎসাধীন সংক্রমিতের সংখ্যা নিম্নমুখী । এই সংখ্যা আরো কমে হয়েছে ৭,০২,৮৮১।
গত ২৪ ঘন্টায় নতুন করে সংক্রমিত হয়েছেন ৫৩,২৫৬ জন, ৮৮ দিন পরে এই সংখ্যা ৬০হাজারের নিচে নামল ।
সারা দেশে এ পর্যন্ত মোট সুস্থ হয়েছেন ২ কোটি ৮৮ লক্ষ ৪৪হাজার ১৯৯ জন।
গত চব্বিশ ঘন্টায় আরোগ্য লাভ করেছেন ৭৮,১৯০ জন।
পর পর ৩৯ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
কোভিড মুক্ত হওয়ার বেড়ে হয়েছে হার ৯৬.৩৬%।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ৩.৩২%।
পরপর ১৪ দিন দৈনিক সংক্রমিতের হার ৫%র কম౼আজ এই হার ৩.৮৩%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৯ কোটি ২৪ লক্ষ।
দেশজুড়ে টিকাকরণ অভিযানে এ পর্যন্ত ২৮ কোটি টিকা দেওয়া হয়েছে।
CG/CB/
(
স্বরাষ্ট্র মন্ত্রক
এনসিসি শংসাপত্র প্রাপ্তদের আধা-সামরিক বাহিনীতে যোগ দেওয়ার জন্য উৎসাহিত করতে মোদী সরকারের গুরুত্বপূর্ণ পদক্ষেপ
নয়াদিল্লি, ১৯ মার্চ, ২০২০
জাতীয় সমর শিক্ষার্থী বাহিনী -তে ভারতের যুবাদের যোগদান বাড়ানোর প্রধানমন্ত্রী শ্রী নরেন্দ্র মোদীর স্বপ্নকে সাকার করতে কেন্দ্রীয় স্বরাষ্ট্র মন্ত্রী শ্রী অমিত শাহ এক অভূতপূর্ব সিদ্ধান্ত নিয়েছেন। কেন্দ্রীয় সশস্ত্র বাহিনীতে প্রবেশিকা পরীক্ষায় এনসিসি শংসাপত্র প্রাপ্তদের বোনাস নম্বর দেওয়া হবে যেমন সশস্ত্র বাহিনীর পরীক্ষাগুলিতে রয়েছে।
-
এনসিসি ‘সি’ শংসাপত্র প্রাপ্তরা পরীক্ষায় প্রাপ্ত সর্বোচ্চ নম্বরের ৫ শতাংশ পাবেন।
-
এনসিসি ‘বি’ শংসাপত্র প্রাপ্তরা ৩ শতাংশ
-
এনসিসি ‘এ’ শংসাপত্র প্রাপ্তরা ২ শতাংশ বোনাস নম্বর হিসেবে পাবেন।
এনসিসি ‘এ’ শংসাপত্র প্রাপ্তদের বোনাস নম্বর দেওয়ার বিষয়টি আসন্ন সাব-ইন্সপেক্টর এবং কনস্টেবল পদে সরাসরি নিয়োগ পরীক্ষায় প্রযোজ্য হবে। ভারত সরকার সব রাজ্য সরকারগুলিকে তাদের পুলিশ বাহিনীতে সরাসরি নিয়োগ পরীক্ষায় একই ব্যবস্থা নেওয়ার জন্য আর্জি জানাবে যাতে এনসিসি শংসাপত্র প্রাপ্তরা যোগ দিতে উৎসাহিত হন। এই সিদ্ধান্তে যুব সমাজ শুধু এনসিসি-তে যোগদানেই উৎসাহ দেবে না, বরং কেন্দ্রীয় সশস্ত্র পুলিশ বাহিনীতে প্রশিক্ষিত শৃঙ্খলাবদ্ধ যুব সমাজকে পাওয়াও নিশ্চিত হবে।
এনসিসি ত্রিস্তরীয় সংস্থা যেখানে আছে স্থল, নৌ এবং বায়ু বিভাগ। এই সংস্থার আদর্শ, একতা এবং শৃঙ্খলা যা মেনে যুব সমাজ তৈরি হয় শৃঙ্খলাবদ্ধ এবং দেশপ্রেমিক নাগরিক হিসেবে। প্রধানমন্ত্রী মোদীর বক্তব্য অনুযায়ী এনসিসি শৃঙ্খলা, একাগ্রতা এবং নিষ্ঠার আদর্শ শক্তিশালী করার একটি মঞ্চ যেটি ভারতের উন্নয়ন এবং বৃদ্ধির সঙ্গে সরাসরি যুক্ত।
কেন্দ্রীয় স্বরাষ্ট্র মন্ত্রকের অধীন এনসিসি ন্যাশনাল ক্যাডেট কোর আইন, ১৯৪৮ দ্বারা বিধিবদ্ধ। যুব সমাজ যাতে এনসিসি-তে যোগ দেয় এবং দেশের ভালোর জন্য নিষ্ঠা সহকারে কাজ করে তার জন্য বেশ কিছু পদক্ষেপ নেওয়া হয়েছে। এনসিসি-তে ক্যাডেটদের প্রাথমিক সামরিক এবং অস্ত্রশিক্ষা দেওয়া হয়। এই প্রশিক্ষণ দেন সশস্ত্র বাহিনীর কর্মরত আধিকারিকরা। ক্যাডেটদের সক্ষমতা এবং বহুমুখিতা নিয়মিত পরীক্ষা করা হয় তারপর তাঁদের শংসাপত্র দেওয়া হয়।
‘এ’ শংসাপত্র দেওয়া হয় প্রথম স্তরে পাশ করলে, ‘বি’ শংসাপত্র দেওয়া দ্বিতীয় স্তরে পাশ করলে। যাঁদের ‘বি’ শংসাপত্র আছে তাঁরাই শুধুমাত্র ‘সি’ শংসাপত্র পাওয়ার যোগ্য। এটিই এনসিসি ক্যাডটদের জন্য সর্বোচ্চ শংসাপত্র যা দেওয়া হয় কঠোর প্রশিক্ষণ এবং পরীক্ষার সাফল্য প্রাপ্তির পর।
CG/AP/DM
(Visitor Counter : 83
অর্থমন্ত্রক
২০২৩-২৪এর বাজেটে নির্দিষ্ট সিগারেটের ওপর জাতীয় বিপর্যয় শুল্ক ১৬ শতাংশ পর্যন্ত বাড়ানোর প্রস্তাব দেওয়া হয়েছে
নয়াদিল্লি, ০১ ফেব্রুয়ারি, ২০২৩
সংসদে আজ ২০২৩-২৪এর কেন্দ্রীয় বাজেট পেশ করার সময় কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন নির্দিষ্ট কিছু সিগারেটের ওপর জাতীয় বিপর্যয় শুল্ক  ১৬ শতাংশ বাড়ানোর প্রস্তাব দিয়েছেন।
তিন বছর আগে শেষ বার নির্দিষ্ট সিগারের এনসিসিডি সংশোধিত হয়েছে।
সিগারেটের ওপর এনসিসিডি শুল্ক হার 
|
|
পণ্যের বিবরণ
|
|
১ হাজার কাঠিতে শুল্ক ছিল
|
|
১ হাজার কাঠিতে শুল্ক হল
|
|
৬৫ এমএম-এর বেশি দীর্ঘ নয় এমন ফিল্টার ব্যাতিত অন্য সিগারেট
|
|
২০০
|
|
২৩০
|
|
৬৫ এমএম-এর বেশি কিন্তু ৭০ এমএম-এর বেশি দীর্ঘ নয় এমন ফিল্টার ব্যাতিত অন্য সিগারেট
|
|
২৫০
|
|
২৯০
|
|
৬৫ এমএম-এর বেশি নয় এমন ফিল্টার সিগারেট
|
|
৪৪০
|
|
৫১০
|
|
৬৫ এমএম-এর বেশি কিন্তু ৭০ এমএম-এর বেশি নয় এমন ফিল্টার সিগারেট
|
|
৪৪০
|
|
৫১০
|
|
৭০ এমএম-এর বেশি কিন্তু ৭৫ এমএম-এর বেশি নয় এমন ফিল্টার সিগারেট
|
|
৫৪৫
|
|
৬৩০
|
|
অন্য সিগারেট
|
|
৭৩৫
|
|
৮৫০
|
|
তামাকের পরিবর্ত সিগারেট
|
|
৬০০
|
|
৬৯০
PG/PM/NS
(Visitor Counter : 266
প্রতিরক্ষামন্ত্রক
সাইবার যুদ্ধ
নতুন দিল্লি, ৩ ডিসেম্বর, ২০২১
প্রতিরক্ষা বাহিনীতে সাইবার প্রযুক্তির ব্যবহার বাড়াতে কেন্দ্রীয় সরকার একটি বিশেষ কাঠামো অনুমোদন করে। সেই অনুযায়ী প্রতিরক্ষা সাইবার এজেন্সি এবং সেনাবাহিনী, নৌ-বাহিনী ও বিমান বাহিনীতে সাইবার গ্রুপ গড়ে তোলা হয়। প্রতিরক্ষা বাহিনীর বিভিন্ন গুরুত্বপূর্ণ গোপন তথ্য সুরক্ষায় এবং যোগাযোগের বিভিন্ন প্রযুক্তিগত পদ্ধতির সুরক্ষায় এই উদ্যোগ গ্রহণ করা হয়। প্রতিরক্ষা ক্ষেত্রে সাইবার নিরাপত্তা ব্যবস্থা আরও মজবুত করতে প্রতিরক্ষা সাইবার এজেন্সি এবং সেনাবাহিনীর তিন শাখার সাইবার গ্রুপগুলি গুরুত্বপূর্ণ ভূমিকা নিয়েছে।
লোকসভায় আজ এক লিখিত জবাবে এ কথা জানান প্রতিরক্ষা প্রতিমন্ত্রী শ্রী অজয় ভট্ট। তিনি আরও বলেন, সাইবার গ্রুপ এবং ন্যাশনাল সাইবার এজেন্সিগুলির মধ্যে সমন্বয় বাড়াতে সাইবার নিরাপত্তা কাঠামো গুরুত্বপূর্ণ ভূমিকা নিচ্ছে।
CG/BD/AS/
(Visitor Counter : 89
প্রধানমন্ত্রীরদপ্তর
প্রধানমন্ত্রী দেশবাসীকে গুরু পূর্ণিমার শুভেচ্ছা জানিয়েছেন
নয়াদিল্লি, ১৬ জুলাই, ২০১৯
প্রধানমন্ত্রী শ্রী নরেন্দ্র মোদী গুরু পূর্ণিমা উপলক্ষে দেশবাসীকে শুভেচ্ছা জানিয়েছেন। এক বার্তায় তিনি বলেছেন :
“গুরু পূর্ণিমায় দেশবাসীকে শুভেচ্ছা জানাই। এই পবিত্র দিনে আমরা সকল গুরু, যাঁরা আমাদের সমাজকে উদ্বুদ্ধ করেছেন এবং সঠিকভাবে গড়ে তুলতে সাহায্য করেছেন তাঁদের প্রণাম জানাই।”
CG/SSS/DM
(Visitor Counter : 162
আইনওবিচারমন্ত্রক
বিচারপরি চন্দ্রচূড় জাজমেন্টস্ অ্যান্ড অর্ডারস পোর্টাল এবং ই-ফাইলিং ৩.০ মডিউলের উদ্বোধন করেছেন
নয়াদিল্লি, ১২ এপ্রিল, ২০২১
মহামান্য সুপ্রিম কোর্টের বিচারপতি এবং সুপ্রিম কোর্টের ই-কমিটির চেয়ারপার্সন বিচারপতি ডঃ ধনঞ্জয় ওয়াই চন্দ্রচূড় গত শুক্রবার বৈদ্যুতিন পদ্ধতিতে আদালতে নথিপত্র দাখিল এবং আদালতের অতীতের বিভিন্ন রায় ও আদেশ অনুসন্ধানের জন্য জাজমেন্টস্ অ্যান্ড অর্ডারস নামে একটি পোর্টালের উদ্বোধন করেছেন। এই উপলক্ষে ন্যায়বিচার দপ্তরের সচিব শ্রী বরুণ মিত্র, বিভিন্ন হাইকোর্টের প্রধান বিচারপতি, ন্যাশনাল ইনফরমেটিক্স সেন্টারের মহানির্দেশক ডঃ নীতা ভার্মা সহ সুপ্রিম কোর্টের ই-কমিটির সদস্যরা ভার্চ্যুয়াল পদ্ধতিতে অনুষ্ঠানে যোগ দেন। আইনি ব্যবস্থাকে আরও মজবুত করতে পুণে-ভিত্তিক ই-আদালত প্রোজেক্টের সঙ্গে যুক্ত একটি দল এই পোর্টালটি তৈরি করেছে।
দেশে বিভিন্ন হাইকোর্টের রায় ও আদেশ খুব সহজেই এই পোর্টাল থেকে পাওয়া যাবে। এজন্য পোর্টালে গিয়ে আদালতের রায় ও আদেশ সম্পর্কিত বিষয়ে কয়েকটি শব্দ লিখে সার্চ বা অনুসন্ধান করতে হবে। এই পোর্টালের গুরুত্বপূর্ণ কয়েকটি বৈশিষ্ট্য হ’ল –
· ব্যবহারকারীরা কয়েকটি শব্দ বা শব্দগুচ্ছ সার্চ অপশনে টাইপ করে আদালতের বিভিন্ন রায় ও আদেশ দেখতে পাবেন।
· ব্যবহারকারীরা সার্চ অপশনে সংশ্লিষ্ট আদালতের বিচারপতিদের নিয়ে গঠিত বেঞ্চ, মামলার ধরণ, মামলার নম্বর, বছর, বিচারপতির নাম, আইন, আইনি ধারা, রায়ের তারিখ প্রভৃতি লিখেও যে কোনও মামলার রায় বা অন্যান্য তথ্যাদি সম্পর্কে জানতে পারবেন।
পোর্টালটি সম্পর্কে বিচারপতি চন্দ্রচূড় বলেছেন, এতে আজ পর্যন্ত ৩ কোটি ৮০ লক্ষ মামলার ক্ষেত্রে আদালতের রায়দান ও আদেশ সম্পর্কিত বিবরণ দেওয়া রয়েছে। তিনি আরও বলেন, দেশের বিভিন্ন আদালতে ১০ কোটি ৬০ লক্ষ মামলার নিষ্পত্তি সংক্রান্ত তথ্য এই পোর্টালে রয়েছে। এছাড়াও, আরও ১ কোটি ৪১ লক্ষেরও বেশি আদালতের রায় পোর্টাল থেকে জানা যাবে। আগ্রহীরা সহজেই আদালতের বিভিন্ন আদেশ ও রায়দান সম্পর্কে প্রয়োজনীয় যাবতীয় তথ্য এই পোর্টাল থেকেই পেয়ে যাবেন বলে বিচারপতি চন্দ্রচূড় অভিমত প্রকাশ করেন।
পোর্টালটির পাশাপাশি, আদালতের নথিপত্র বৈদ্যুতিন পদ্ধতিতে দাখিল করার জন্য যে ৩.০ মডিউল বা পদ্ধতি শুরু হয়েছে, তারফলে মামলা দাখিল করার জন্য আইনজীবী বা মামলাকারীদের আর আদালত চত্বরে হাজির হতে হবে না। যে কেউ পোর্টালে গিয়ে সুনির্দিষ্ট পদ্ধতি অনুসরণ করে মামলা সম্পর্কিত নথি জমা করতে পারবেন। এমনকি, আইনজীবীরা নিজের কার্যালয়ে বসে সমগ্র প্রক্রিয়া সম্পন্ন করতে পারবেন। মাত্র ছ’মাসের মধ্যেই বৈদ্যুতিন পদ্ধতিতে আদালতে নথিপত্র জমা করার জন্য এরকম একটি উদ্যোগকে সফল করে তুলতে ই-কমিটির প্রশংসা করেন বিচারপতি ডঃ চন্দ্রচূড়।
ডঃ চন্দ্রচূড় এই পোর্টালটির সুবিধা সম্পর্কে একটি উদাহরণ দিয়ে বলেন, একজন ব্যাঙ্ক ম্যানেজার রয়েছেন আগ্রাতে, আইনজীবী থাকেন লক্ষ্ণৌতে এবং মামলাদায়ের করা হচ্ছে গোরক্ষপুর থেকে। ভিন্ন ভিন্ন জায়গায় থাকা সত্ত্বেও ৩.০ মডিউলের সাহায্যে পরস্পরের সঙ্গে মামলা সংক্রান্ত বিষয়ে যোগাযোগ রাখা সম্ভব। এই পোর্টালটি চালু করার জন্য তিনি ন্যাশনাল ইনফরমেটিক্স সেন্টারের ভূমিকার প্রশংসা করেন।
CG/BD/SB
(Visitor Counter : 165